Diari Oficial de la Generalitat Valenciana


Sumari del DOGV 4995, del 28-04-2005 (2005/4020)

RESOLUCIÓ de 8 d'abril de 2005, de la Conselleria d'Economia, Hisenda i Ocupació, per la que s'accepta la cessió gratuïta de la propietat d'una parcel·la de 8.500 m² de superfície, situada a Castelló de la Plana, partida de Bovalar destinada a la construcció d'una planta de tractament d'envasos lleugers, realitzada per l'ajuntament del dit municipi.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4995

Data del DOGV
:   28-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/4020


Data del document
:   08-04-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Castelló de la Plana
    * cultura regional
    * propietat immobiliària

RESOLUCIÓ de 8 d'abril del 2005, de la Conselleria d'Economia, Hisenda i Ocupació, per la que s'accepta la cessió gratuïta de la propietat d'una parcel·la de 8.500 m² de superfície, situada a Castelló de la Plana, partida de Bovalar destinada a la construcció d'una planta de tractament d'envasos lleugers, realitzada per l'ajuntament del dit municipi. [2005/S4020]
  
L'Ajuntament de Castelló, en sessió plenària realitzada el 24 de juny de 2002, va acordar cedir a la Generalitat Valenciana, prèvia l'alteració de la seua qualificació jurídica de domini públic patrimonial, la propietat de la parcel·la de 8.500 m² de superfície de forma rectangular, situada en la partida de Bovalar del terme municipal, que confronta, sud, recinte on es troba el mercat d'Abastiments, nord, recinte de l'ecoparc, oest, naus d'emmagatzematge i est, quadra tercera del quarter. La parcel·la es valora en 255.430,14 euros.
  
Segons consta en la documentació tramesa per l'ajuntament, la parcel·la ha de segregar-se de l'immoble de 50.043,50 m² denominat Mercat d'Abastiments, situat en la partida de Bovalar, anotat amb el número 196 de l'inventari del patrimoni municipal i inscrit en el Registre de la Propietat núm. 1 de Castelló, tom 714, llibre 4, secció 2a, foli 26, finca 247.
  
Amb data 9 de juny del 2004 ha tingut entrada en el Registre General d'esta conselleria un escrit on l'alcalde de l'Ajuntament aclarix que «...en l'immoble municipal part del qual és objecte de la cessió, hi ha construït el mercat municipal d'Abastiments i l'estat de càrregues i gravàmens consistix en el dret de superfície, reservat a favor de l'Associació Local de Proveïdors de Fruites i Verdures de Castelló, sobre 4.000 m² de superfície que ocupa l'esmentada edificació, i no es reflectix cap càrrega que afecte la resta d'immoble municipal.»
  
A proposta de la Conselleria de Territori i Habitatge es van iniciar els tràmits legals oportuns per a la formalització de la cessió i acceptació gratuïta de la parcel·la anteriorment descrita i la seua adscripció a la societat mercantil Valenciana d'Aprofitament Energètic i de Residus (VAERSA).
  
Consta en les actuacions que l'Ajuntament de Castelló de la Plana ha complit el que disposen els articles 109 i següents del Reglament de Béns de les Entitats Locals, reguladors de les cessions gratuïtes de béns patrimonials.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'article 27.2.c) de la Llei de Patrimoni establix que «2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.». En conseqüència, una vegada perfeccionada la cessió i acceptació, l'immoble queda automàticament afecte el servici públic de la Generalitat Valenciana.
  
L'article 53.3 de la Llei 14/2003, de Patrimoni de la Generalitat Valenciana establix que la Generalitat Valenciana podrà adscriure directament béns afectes un servici públic a les empreses mercantils que tinguen com a objecte la prestació del corresponent servici, en el capital de la qual siga exclusiva o majoritària la seua participació.
  
En conseqüència, en aplicació de les disposicions esmentades i fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament de Castelló de la Plana que té 8.500 m² de superfície, situada en la partida de Bovalar de la dita població, que confronta: nord, recinte ecoparc; sud, recinte on es troba el Mercat d'Abastiments; est, quadra tercera del quarter; i oest, naus d'emmagatzematge.
  
La parcel·la ha de segregar-se de la finca registral 247, que consta inscrita en el Registre de la Propietat núm. 1 al tom 714, llibre 4t, secció 2a, foli 26, finca 247, inscripció 1a.
  
Referència cadastral: polígon 117, parcel·la 09351 (part)
  
La parcel·la s'accepta lliure de càrregues i gravàmens i al corrent de qualsevol despesa.
  
Segon
  
La cessió gratuïta realitzada per l'Ajuntament de Castelló de la Plana, s'efectua amb les condicions següents:
  
Que la Generalitat Valenciana duga a terme la construcció d'una planta de tractament d'envasos lleugers sobre la parcel·la objecte de la cessió, dins del termini de cinc anys comptats a partir de l'atorgament de l'escriptura pública de la cessió.
  
Que l'immoble referit es destine amb caràcter exclusiu a una planta de tractament d'envasos lleugers.
  
Que la destinació indicada es mantinga amb caràcter permanent.
  
En cas d'incompliment de qualsevol de les condicions abans indicades s'extingirà la cessió gratuïta i l'immoble cedit revertirà automàticament i de ple dret a l'ajuntament sense cap pagament d'indemnització a la Generalitat Valenciana siga quin siga el temps transcorregut des que es va efectuar la cessió.
  
Tercer
  
La parcel·la acceptada, haurà d'incorporar-se a l'Inventari General de Béns i Drets de la Generalitat Valenciana en concepte de bé de domini públic afecte a la protecció mediambiental (gestió i tractament de residus).
  
Quart
  
Adscriure la parcel·la que s'accepta a la societat mercantil Valenciana d'Aprofitament Energètic i Residus (VAERSA), sense que l'adscripció comporte transmissió de la titularitat demanial, sinó només l'atribució de les necessàries facultats de gestió, administració i les correlatives obligacions de conservació, manteniment, defensa i millora, de conformitat amb el que disposa l'article 53 de la Llei 14/2003 de Patrimoni de la Generalitat Valenciana. En conseqüència, VAERSA haurà de fer-se càrrec de qualssevol despeses de conservació i manteniment, així com del pagament dels impostos que es deriven de l'immoble.
  
Cinqué
  
L'adscripció s'efectua durant el termini d'un any, prorrogable automàticament per períodes anuals, mentre es destine l'immoble a planta de tractament d'envasos lleugers. No obstant això, quedarà sense efecte si la participació de la Generalitat Valenciana o un organisme públic vinculat o que en depenga en el capital social de VAERSA deixa de ser exclusiva o majoritària o VAERSA deixa de prestar el servici de gestió i manteniment de residus a què estiga afecte l'immoble.
  
Sisé
  
Que es notifique el present acord a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44 de la Llei 14/2003, de Patrimoni de la Generalitat Valenciana.
  
València, 8 d'abril de 2005.- El conseller d'Economia, Hisenda i Ocupació: Gerardo Camps Devesa.